સરખડીની ચેતના વાળા ૧૪ વખત રાષ્ટ્રીય અને ૧ વખત આંતરરાષ્ટ્રીય કક્ષાએ રમી ચૂકી છે અને રાષ્ટ્રીય કક્ષાએ ૬ ગોલ્ડ, ૩ સિલ્વર અને ૨ બ્રોન્ઝ મેડલ મેળવ્યા છે. હવે ભારતને ગોલ્ડમેડલ અપાવવાની તેની ઇચ્છા છે. જોકે સરખડીમાં વૉલીબૉલની રમત અંગેની સુવિધાઓની વાત કરતાં તે કહે છે, “હાલમાં જે ગ્રાઉન્ડ છે તેમાં જ પ્રેક્ટિસ કરવી પડે છે. જ્યારે રાષ્ટ્રીય કક્ષાની મેચ ઇન્ડોર સ્ટેડિયમમાં રમાય છે જેથી અમને થોડીક મુશ્કેલી જરૃર પડે છે. ઉપરાંત માત્ર બે જ ગ્રાઉન્ડ હોવાને કારણે પ્રેક્ટિસ માટે સમય પણ ઓછો પડે છે. જો રાષ્ટ્રીય કે આંતરરાષ્ટ્રીય કક્ષાનું મેદાન ઉપલબ્ધ બને તો વધુ સારી પ્રેક્ટિસ કરી શકીએ. હાલમાં અહીં ચાર મેદાનની જરૃર છે, જેમાંથી બે ફ્લડ કોટેડ હોવાં જોઈએ.”